Diari Oficial de la Generalitat Valenciana


Sumari del DOGV 205, del 22-11-1984 (1984/803594)

DECRET 119/1984, de 12 de novembre, del Consell de la Generalitat Valenciana, pel qual es crea el registre de clubs, federacions i entitats esportives de la Comunitat Valenciana.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/11/12/119/dof/vci/html**

### Dades del document

Número de DOGV
:   205

Data del DOGV
:   22-11-1984

Secció del DOGV
:   DISPOSICIONS GENERALS

Número del document
:   1984/803594


Data del document
:   12-11-1984

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 119/1984, de 12 de novembre, del Consell de la Generalitat Valenciana, pel qual es crea el Registre de Clubs, Federacions i Entitats Esportives de la Comunitat Valenciana.  
Correspon a la Generalitat Valenciana la competència exclusiva en matèria d'esports, segons que estableix l'article 31.28 de la Llei Orgànica 5/82, d'1 de juliol, d'Estatut d'Autonomia, i posteriorment s?han assumit per la Comunitat Valenciana les funcions i els serveis que apetent aquest àmbit competencial, en virtut del Reial Decret 4099/1982, de 29 de desembre, els quals foren assignats a la Conselleria de Cultura, Educació i Ciència, per Decret del President de la Generalitat Valenciana, número 23, d?1 de març de 1983.   
L'esmentat Reial Decret de transferències en matèria d'esports preveu expressament les facultats de tutela i promoció de la Comunitat Autònoma sobre les Associacions Esportives que actuen en el seu àmbit territorial.   
S'hi contempla, alhora, la creació dels Registres d'aquestes entitats com a instruments de publicitat en què haurà d'existir una comunicació fluïda amb els establerts a aquests efectes per part de l'Administració de l'Estat.   
La creació d'un Registre d'Entitats Esportives de la Comunitat Valenciana permetrà un millor coneixement de la realitat associativa de l'esport valencià i, alhora, contribuirà a establir una major coordinació entre l'Administració Esportiva Autonòmica i l'àmbit esportiu privat de la Comunitat Valenciana.   
En atenció d'aquests motius, a proposta del Conseller de Cultura, Educació i Ciència, i amb la deliberació prèvia del Consell de la Generalitat Valenciana, en reunió de 12 de novembre de 1984,   
DECRETE:   
Article 1.r  
Es crea el Registre de Clubs, Federacions i Entitats Esportives de la Comunitat Valenciana, que quedarà adscrit a la Conselleria de Cultura, Educació i Ciència.   
Article 2.n  
Serà obligatòria la inscripció en el Registre dels Clubs, Federacions i Entitats Esportives legalment constituïdes, que tinguen com a finalitat exclusiva el foment, la promoció i pràctica de l'activitat físico-esportiva, sense ànim lucratiu, amb seu i àmbit d'actuació al territori de la Comunitat Valenciana.   
Article 3.r  
Aquesta inscripció serà requisit previ per a la normal actuació, i en particular per a la concessió de qualsevol mena de subvenció o ajuda i per a la celebració de convenis amb la Generalitat Valenciana.   
Article 4.t  
El Registre de Clubs Federacions i Entitats Esportives serà públic respecte de totes les inscripcions que hi hagen de constar.   
DISPOSICIONS TRANSITÒRIES  
1.ª Els Clubs i altres Entitats Esportives que, a l'entrada en vigor d'aquest Decret, ja foren inscrits en altres registres, o estigueren pendents d'inscripció, disposaran d'un termini d'un any per procedir a la inscripció en el Registre que crea aquest Decret.   
2.ª Als Clubs i Entitats Esportives assenyalats en la disposició anterior, no se'ls aplicarà el que estableix l'article 3.r durant el termini de què disposen per adequar-ne la situació al que preceptua aquest Decret.   
DISPOSICIONS FINALS  
Primera  
El Conseller de Cultura, Educació i Ciència queda facultat per dictar les disposicions i normes necessàries per al compliment i desplegament d'aquest Decret.   
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, 12 de novembre de 1984   
El President de la Generalitat  
JOAN LERMA I BLASCO  
El Conseller de Cultura' Educació i Ciència.  
CEBRIA CISCAR i CASABAN


Còpia Permalink ELI